[pic] | KOMISIJA EVROPSKIH SKUPNOSTI |

Bruselj, 27.6.2005

KOM(2005) 302 končno

2003/0255 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta k skupnemu stališču Sveta glede predloga

DIREKTIVE EVROPSKEGA PARLAMENTA IN SVETA o minimalnih pogojih za izvajanje Direktive 2002/15/ES in Uredb Sveta (EGS) št. 3820/85 in 3821/85 o socialni zakonodaji v zvezi z dejavnostmi cestnega prometa

O SPREMEMBAH PREDLOGA KOMISIJE v skladu s členom 250(2) Pogodbe ES

2003/0255 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta k skupnemu stališču Sveta glede predloga

DIREKTIVE EVROPSKEGA PARLAMENTA IN SVETA o minimalnih pogojih za izvajanje Direktive 2002/15/ES in Uredb Sveta (EGS) št. 3820/85 in 3821/85 o socialni zakonodaji v zvezi z dejavnostmi cestnega prometa

1. UVOD

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament ob drugi obravnavi. Komisija oblikuje spodaj podano mnenje o 35 spremembah, ki jih je predlagal Parlament.

2. Ozadje

Datum posredovanja predloga Evropskemu parlamentu in Svetu (dokument COM(2003)628 konč. – 2003/0255(COD)) | 2. december 2003 |

Datum mnenja Ekonomsko-socialnega odbora | 3. junij 2004 |

Datum mnenja Evropskega parlamenta, ki je sledilo prvi obravnavi | 20. april 2004 |

Datum sprejetja skupnega stališča s kvalificirano večino | 9. december 2004 |

Datum sprejetja resolucije po drugi obravnavi Evropskega parlamenta, ki obsega 35 sprememb skupnega stališča | 13. april 2005 |

3. NAMEN PREDLOGA

Predlog Komisije želi izboljšati izvrševanje socialnih predpisov Skupnosti s povečanjem števila preverjanj, izboljšanjem kakovosti izvrševanja in obravnavanjem vprašanj glede skladnega pristopa h kršitvam in kaznim.

Glede povečanja števila preverjanj je Komisija predlagala takojšnje zvišanje minimalnega odstotka na 3 %, z višjim odstotkom tistih preverjanj, ki se izvajajo v prostorih podjetij (vsaj 50 % v nasprotju s sedanjimi 25 %), in tistih, ki se izvajajo na cesti (vsaj 30 % v nasprotju s sedanjimi 15 %). Glede dogovorjenih preverjanj je Komisija predlagala povečanje minimuma z dveh na šest letno, da bi spodbudila boljše sodelovanje med izvršnimi organi in izmenjavo najboljših praks.

Za povečanje kakovosti izvrševanja je Komisija predlagala minimalno usposabljanje in opremljenost organov pregona, razvijanje in izvajanje nacionalne strategije izvrševanja s strani držav članic, imenovanje usklajevalnega organa, ki bo nadziral to strategijo in vzdrževal stike z izvršnimi organi drugih držav članic. Na področju cestne infrastrukture je treba zagotoviti zadostno število parkirnih prostorov, na katerih bodo vozniki lahko počivali in kjer se bodo lahko izvajala cestna preverjanja. Na področju sodelovanja med izvršnimi organi držav članic bo ustanovljen odbor, ki bo olajšal izmenjavo najboljših praks, pripravljal skupna pravila o oceni tveganja v podjetjih glede ciljno usmerjenih izvrševanj, se dogovarjal o enotni dokumentaciji v zvezi z dokazili o bolniškem in letnem dopustu ter o merilih za skupno elektronsko izmenjavo informacij in znanja. Predvidena so tudi skupna izobraževanja.

Glede skupnega pristopa h kršitvam in kaznim je Komisija predlagala, da države članice svojim izvršnim organom dajo možnost za začasno onesposobitev vozila in naložitev ostalih kazni, ki so določene. Sorazmerne denarne kazni so bile predlagane za tiste v transportni verigi, ki so imeli zaradi kršitve teh predpisov dobiček. Sestavljen je bil skupni seznam hujših kršitev, za katere so morale države članice sporočiti določene kazni. Komisija bo nato sestavila poročilo, v katerem bo analizirala kazni, določene za hujše kršitve, in sklenila, do kakšne mere jih je treba uskladiti.

4. Mnenje Komisije o spremembah Evropskega parlamenta

4.1. Spremembe, ki jih je sprejela Komisija

V splošnem lahko Komisija sprejme 26 od skupaj 35 sprememb. 20 sprememb je sprejemljivih v izvirni obliki: 1, 3, 4, 5, 6, 8, 9, 10, 14, 20, 21, 22, 23, 24, 25, 26, 29, 32, 36 in 37.

Štiri spremembe so načelno sprejemljive ali predmet ponovnega oblikovanja: 2, 27, 31, in 35, dve spremembi sta delno sprejemljivi: 15 in 17.

4.1.1 Sprejete spremembe, ki so predmet ponovnega oblikovanja

Sprememba 2 se zavzema za interoperabilnost in izvedljivost v sistemih nadzorovanja. Na področjih opreme izvršitelja in elektronske izmenjave znanja je interoperabilnost zelo zaželena. Cilj je treba ponovno oblikovati, da se poudari potreba po usklajevanju po predloženem postopku komitologije na ravni EU:

Uvodna izjava 5(a).

„Interoperabilnost in praktičnost nacionalnih sistemov nadzorovanja se morata olajšati s postopkom Odbora iz člena 12;“

Sprememba 35 vključuje preverjanja tedenskih in štirinajstdnevnih omejitev vožnje, ki se izvajajo na cestah in jih Komisija močno podpira, zlasti kot logično posledico uvedbe digitalnega tahografa. Omemba preverjanj za predhodnih 28 dni bo morala biti ponovno oblikovana, da bi se lahko upoštevalo postopno približevanje tej določbi:

Priloga I, del A, točka (1)“(1) dnevni in tedenski čas vožnje, skupni zbrani čas vožnje v dveh zaporednih tednih , odmori in dnevni ter tedenski čas počitkov in nadomestni čas počitkov; tudi prejšnji […] tahografski vložki, ki jih je treba imeti v vozilu v skladu s členom 15(7) Uredbe (EGS) št. 3821/85 in/ali podatke za isti čas, zapisane na vozniški kartici in/ali v spominu nadzorne naprave v skladu s Prilogo II te direktive in/ali na izpiskih […].

4.1.2 Načelno sprejete spremembe

Sprememba 27 navaja, da bi bilo treba ponavljajoče kršitve bolj kaznovati. Komisija bi lahko podprla ta logični pristop:

Člen 9, odstavek 2

„2. Podjetja z večjim tveganjem je treba preverjati natančneje in pogosteje, če se odkrijejo ponavljajoče kršitve, je treba uporabiti sorazmerne kazni .“

Sprememba 31 podrobno določa, kaj mora vključevati poročilo Komisije o kaznih za hujše kršitve. Tema, ki je bila načeta v spremembi, bi lahko oblikovala del obširnejšega cilja poročila, vendar ga ne sme omejiti na ta vidik, kot sledi:

Člen 10, odstavek 1 a (nov)

„Poročilo vključuje razlike med kaznimi in učinek usklajevanja takšnih kazni na izvrševanje in varnost cestnega prometa.“

.

4.1.3 Delno sprejete spremembe

Obe spremembi 15 in 17 gresta preveč v podrobnosti.

Sprememba 15 zahteva od preverjanj organov pregona na cesti, da navedejo kje bodo izvrševali preverjanja, ki bi lahko ogrožala njihov inšpekcijski režim. Poleg tega morajo od voznika zahtevati informacije, s katerimi morda ne razpolaga (številke vozil v lasti podjetja). Vendar Komisija lahko podpre označitev države registracije vozila in države, iz katere prihaja voznik in podjetje, ki lahko pomaga obvestiti postopke izvrševanja in služi zagotavljanju nerazlikovanja. Pregledano besedilo se glasi:

Člen 3, odstavek 1, točka (a), točka (i)(a) (novo)

„(i)(a) država registracije pregledanega vozila, država, iz katere prihaja voznik in podjetje; “

Sprememba 17 našteva vrste krajev za preverjanja. Komisija lahko sprejme „bencinske servise“ in „druge varne lokacije“, ki lahko dejansko zajemajo druge možne primere. Pregledano besedilo se glasi:

Člen 4, odstavek 2, točka (a)

(a) zadostna določba za kontrolne točke na obstoječih ali načrtovanih cestah ali blizu njih in zlasti, da bencinski servisi in druge lokacije ob avtocestah lahko služijo za kontrolne točke ;

4.2 Spremembe, ki jih je Komisija zavrnila

Devet sprememb je zavrnjenih, saj se dvomi o njihovi jasnosti in praktičnosti: 7, 11, 12, 13, 16, 18, 28, 30 in 34.

Sprememba 7 določa tip voženj za katere velja ta direktiva. Te določbe ni treba vključiti, ker so minimalni pogoji izvrševanja iz predlagane direktive odvisni od področja uporabe, določenega v zadevnih pravnih aktih Skupnosti, kot so: uredbi (EGS) 3820/85 in 3821/85 kot tudi Direktiva 2002/15/ES. Spremembi 11 in 12 uvajata bolj ambiciozne roke za postopno povečanje odstotka preverjanj. Komisija želi komplet bolj razumnih in dosegljivih rokov, da bi omogočila vsem državam članicam, da spoštujejo pravila.

Medtem ko sprememba 13 želi takojšnje povečanje števila preverjanj v prostorih podjetij s 25 % na 50 % vseh opravljenih preverjanj, Komisija želi bolj urejen pristop, ki vključuje povečanje minimalnega odstotka preverjanj na cesti s 15 % na 30 %.

Spremembi 16 in 18 uvajata nepotrebno breme za podjetja oziroma izvršitelje. Sprememba 16 zahteva, da morajo podjetja shraniti poročila o preverjanjih, ki so jih bila deležna v preteklem letu – dodana vrednost teh zahtev je vprašljiva. Navedena podjetja, ki želijo dokazati, da so že bila kaznovana za kršitev, odkrito med preverjanji na cesti, so nedvomno shranila poročilo. Vendar podjetje ne bo moglo zmeraj zagotavljati celovite podatkovne base, če se njihov voznik odloči, da bo plačal globo in je ne bo prijavil. Prav tako sprememba 17 nalaga izvršiteljem, da ohranjajo ravnotežje v intenzivnosti njihovih preverjanj na cesti. Le da ni jasno, kaj „ravnotežje“ pomeni, poleg tega, če se razlaga togo, lahko moti pravilno presojo izvršiteljev pri izvajanju njihovih dolžnosti.

Sprememba 28 je v nasprotju z načelom ekstrateritorialnosti na področju kazni, ki so bile uvedene s predloženo novo uredbo o času vožnje in času počitka. Tu gre za vračanje k zelo neučinkovitemu in redko uporabljenemu sistemu izmenjave informacij o odkritih kršitvah.

Sprememba 30 se zavzema za to, da Komisija pripravi predlog za uskladitev kazni resnih kršitev, ki sledijo njenemu poročilu o tem vprašanju. Komisija meni, da bi te spremembe neupravičeno omejile njeno pravico do pobude.

Sprememba 34 črta določbo, ki omogoča Skupnosti, da se pogaja predvsem v okviru sporazuma AETR, da bi zagotovila uporabo podobnih standardov izvrševanja tudi izven meja Unije. To bi bil korak nazaj.

5. Sklep

V skladu s členom 250(2) Pogodbe ES Komisija spremeni svoj predlog, kot je določeno zgoraj.